Viraston toimivaltuudet

Tavoitteet — Komission täytäntöönpanopäätöksen 2013/770/EU, sellaisena kuin se on muutettuna komission täytäntöönpanopäätöksellä 2014/927/EU, mukaisesti virasto on vastuussa tiettyjen EU:n ohjelmien hallinnointiin liittyvistä täytäntöönpanotehtävistä. Nämä ohjelmat ovat kuluttajaohjelma 2014–2020, kansanterveysalan toimintaohjelma 2014–2020, direktiivin 2000/29/EY ja asetuksen (EY) N:o 882/2004 kattamat elintarviketurvallisuutta koskevat koulutustoimenpiteet sekä maataloustuotteita koskevat tiedotus- ja menekinedistämistoimet sisämarkkinoilla ja kolmansissa maissa. — Virasto hallinnoi myös seuraavien ohjelmien ja toimien jäljellä olevia osia: kansanterveysalan toimintaohjelma 2008–2013, kuluttajaohjelma 2007–2013, asetuksen (EY) N:o 882/2004, direktiivin 2000/29/EY, päätöksen C(2012) 1548 ja asetuksen (EY) N:o 1905/2006 kattamat elintarviketurvallisuutta koskevat koulutustoimenpiteet sekä viraston ja ANECin (Eurooppalainen standardointiasioiden kuluttajajärjestö) välinen viimeinen toiminta-avustussopimus, johon sovelletaan asetusta (EU) N:o 1025/2012. — Euroopan komissio korvasi terveys- ja kuluttaja-asioiden toimeenpanoviraston kuluttaja-, terveys- ja elintarvikeasioiden toimeenpanovirastolla, joka perustettiin 17 päivänä joulukuuta 2013 annetulla täytäntöönpanopäätöksellä 2013/770/EU 1. tammikuuta 2014 ja 31. joulukuuta 2024 väliseksi ajaksi. Viraston nimi vaihdettiin 17 päivänä joulukuuta 2013 annetulla (muutetulla) komission täytäntöönpanopäätöksellä 2013/770/EU kuluttaja-, terveys-, maatalous- ja elintarvikeasioiden toimeenpanovirastoksi. — Tästä seuraa, että kaikki tämän liitteen viittaukset kuluttaja-, terveys- ja elintarvikeasioiden toimeenpanovirastoon koskevat 1. tammikuuta 2015 alkaen vastaperustettua kuluttaja-, terveys-, maatalous- ja elintarvikeasioiden toimeenpanovirastoa, joka on terveys- ja kuluttaja-asioiden toimeenpanoviraston oikeudellinen seuraaja. Tehtävät Virasto vastaa seuraavista, viraston perustamisasiakirjassa ja valtuutusasiakirjassa (joita muutettiin viimeksi 17. ja 19. joulukuuta 2014) määritellyistä eri ohjelmiin liittyvistä tehtävistä: a) Ohjelmiin liittyvät täytäntöönpanotehtävät: i) hallinnoi ohjelman täytäntöönpanon kaikkia vaiheita tai osaa vaiheista sekä hankkeiden elinkaaren kaikkia vaiheita, jotka liittyvät seuraaviin ohjelmiin ja toimiin: kuluttajaohjelma 2014–2020; kansanterveyden toimintaohjelma 2014–2020; direktiivin 2000/29/EY, asetuksen (EY) N:o 882/2004 ja päätöksen C(2014) 1269 kattamat elintarviketurvallisuutta koskevat koulutustoimenpiteet; asetuksen (EU) N:o 1144/2014 kattamat maataloustuotteita koskevat tiedotus- ja menekinedistämistoimet sisämarkkinoilla ja kolmansissa maissa; kansanterveysalan toimintaohjelma 2008–2013; kuluttajaohjelma 2007–2013; direktiivin 2000/29/EY, asetuksen (EY) N:o 882/2004, asetuksen (EY) N:o 1905/2006 ja päätöksen C(2012) 1548 kattamat elintarviketurvallisuutta koskevat koulutustoimenpiteet sekä ANECin kanssa tehdyn, asetuksella (EU) N:o 1025/2012 säännellyn sopimuksen hallinnointi. Tässä yhteydessä virasto vastaa hankkeiden seurannasta, tarvittavien tarkastusten ja takaisinperintämenettelyjen toteuttamisesta sekä talousarvion tulojen ja menojen toteuttamisesta asetuksessa (EU, Euratom) N:o 966/2012 tarkoitetussa mielessä. Erityisesti virasto — myöntää avustuksia ja hallinnoi niihin liittyviä sopimuksia tai päätöksiä sekä avustusten myöntämismenettelyjen käynnistämiseen ja päättämiseen liittyviä toimia — toteuttaa julkisia hankintoja koskevia menettelyjä ja hallinnoi niihin liittyviä sopimuksia sekä julkisia hankintoja koskevien menettelyjen käynnistämiseen ja päättämiseen liittyviä toimia — toteuttaa kaikenlaisia kilpailujen käynnistämiseen ja palkintojen myöntämiseen liittyviä toimia asetuksen (EU, Euratom) N:o 966/2012 mukaisesti ii) huolehtii yhden jäsenvaltion ohjelmien yhteydessä seuraavista täytäntöönpanotehtävistä, jotka liittyvät asetuksen (EU) N:o 1144/2014 kattamiin maataloustuotteita koskeviin tiedotus- ja menekinedistämistoimiin sisämarkkinoilla ja kolmansissa maissa: — valmistelee työohjelmissa määritetyt ehdotuspyyntömenettelyt ja huolehtii niihin liittyvistä julkaisutehtävistä — laatii tiedotusasiakirjoja mahdollisia edunsaajia varten — valmistelee ehdotusten arvioinnin ja valitsee arvioijina toimivat asiantuntijat — ottaa ehdotukset vastaan ja tarkastaa niiden kelpoisuuden — tarkistaa ehdotukset poissulkemisperusteiden avulla ja arvioi ehdotukset — tiedottaa menettelystä hylätyille ja valituksi tulleille hakijoille. b) Tuki ohjelmien täytäntöönpanolle. Virasto muun muassa — kerää, käsittelee ja jakaa tietoa sekä erityisesti kokoaa, analysoi ja toimittaa komissiolle kaikki tiedot, jotka tämä tarvitsee ohjelman täytäntöönpanon ohjaamista varten sekä edistääkseen koordinointia Euroopan unionin, jäsenvaltioiden ja kansainvälisten järjestöjen muiden ohjelmien kanssa — osallistuu ohjelman vaikutusten arvioimiseen ja toimenpiteiden tosiasiallisten vaikutusten seurantaan markkinoilla — hallinnoi ja johtaa verkostoa ottaen etenkin huomioon kohderyhmän (edunsaajat, vastaanottajat, hankkeet, toimijat) — järjestää kokouksia, seminaareja ja keskustelutilaisuuksia; järjestää koulutusta; järjestää maataloustuotteita koskevia komission tiedotus- ja menekinedistämiskampanjoita — osallistuu selvityksiin ja arviointeihin, etenkin ohjelmien täytäntöönpanoa koskeviin vuotuisiin ja/tai väliarviointeihin — laatii komissiolle ohjelmien täytäntöönpanoa ja erityisesti ohjelmien tulevaa kehittämistä koskevia suosituksia — suunnittelee ja toteuttaa tiedotustoimia — tuottaa yleisiä valvontatietoja — osallistuu työohjelmien ja rahoituspäätösten valmisteluun.